SM ดีดกลับ 3% ลุ้นแตะไอพีโอ 2.04 บ. โบรกชี้กำไรปี 66 โต 36% เคาะเป้า 2.80 บ.
SM เด้งกลับ 3% ลุ้นแตะราคาไอพีโอ 2.04 บ. โบรกมองกำไรปีนี้เติบโต 7%, ปี 66 โต 36% จากการขยายสาขา เน้นขายสินค้า margin สูง และเน้นปล่อยสินเชื่อมากขึ้น แนะนำราคาเป้าหมาย 2.80 บ.
SM เด้งกลับ 3% ลุ้นแตะราคาไอพีโอ 2.04 บ. โบรกมองกำไรปีนี้เติบโต 7%, ปี 66 โต 36% จากการขยายสาขา เน้นขายสินค้า margin สูง และเน้นปล่อยสินเชื่อมากขึ้น แนะนำราคาเป้าหมาย 2.80 บ.
23 ธ.ค. 2565

ผู้สื่อข่าวรายงานว่า วันนี้ (23 ธ.ค.65) ราคาหุ้น บริษัท สตาร์ มันนี่ จำกัด (มหาชน) หรือ SM ณ เวลา 10:22 น. อยู่ที่ระดับ 1.90 บาท บวก 0.06 บาท หรือ 3.26% สูงสุดที่ระดับ 1.92 บาท ต่ำสุดที่ระดับ 1.84 บาท ด้วยมูลค่าการซื้อขาย 79.38 ล้านบาท

บล.เอเซีย พลัส ระบุในบทวิเคราะห์ว่า SM เป็นผู้ประกอบการขายเครื่องใช้ไฟฟ้ารายใหญ่ในภาคตะวันออก ซึ่งให้บริการทั้งแบบขายสดและเงินผ่อน นอกจากนี้ยังปล่อยสินเชื่อเงินกู้ยืม ได้แก่ สินเชื่อจำนำทะเบียนรถ ที่ดินและสิ่งปลูกสร้างอีกด้วย โดยมีจุดเด่นด้านความชํานาญในพื้นที่และความสัมพันธ์ที่ดีกับลูกค้า ซึ่งมีศักยภาพเติบโตอีกมากหลังระดมทุน IPO จากแนวโน้มการขยายสาขา 10-15 สาขา/ปี ซึ่งจะส่งผลบวกต่อแนวโน้มการขายสินค้าและสินเชื่อให้เติบโตตามไปด้วย
โดยแนวโน้มกําไรสุทธปี 65 เติบโต 7% เมื่อเทียบจากปีก่อน, คาดปี 66 เติบโต 36% เมื่อเทียบจากปีก่อน และปี 67 เติบโต 15% เมื่อเทียบจากปีก่อน จากการขยายสาขา เน้นขายสินค้า margin สูง และเน้นปล่อยสินเชื่อมากขึ้น กำหนด Fair value ปี 66 เท่ากับ 2.80 บาท